ગઈ કાલે ૧૦૦મી ઇન્ટરનૅશનલ સેન્ચુરી કરીને ભારતના માસ્ટર બ્લાસ્ટર સચિન તેન્ડુલકરે જેટલી અનહદ ખુશી ભારતવાસીઓને આપી હતી એટલું જ અઢળક દુ:ખ નાણાપ્રધાને બજેટ રજૂ કરીને આપ્યું છે. ગયા વરસે નાણાપ્રધાને તદ્દન બોલબચ્ચન બજેટ જાહેર કર્યું હતું, જ્યારે આ વખતના બજેટમાં તેમણે આમઆદમી માટે કાંઈ જ નથી કર્યું. આ બજેટ પૉલિટિકલ સર્વાઇવલનું બજેટ લાગે છે, જેમાં ફાઇનૅન્સ મિનિસ્ટરે માત્ર વધુ નુકસાન ન થાય એ માટે થીગડાં જ માયાર઼્ છે એવો અભિપ્રાય સુપ્રીમ ર્કોટના સિનિયર ઍડ્વોકેટ અને કરવેરાનિષ્ણાત દિનેશ વ્યાસે વ્યક્ત કર્યો હતો. નાણાપ્રધાને દેશના અર્થતંત્રના કોઈ પણ ગંભીર પ્રશ્નોને હાથમાં લઈને એનો ઉપાય કરવાનો પ્રયાસ પણ નથી કર્યો.